**OBRAZLOŽENJE FINANCIJSKOG PLANA**

**FONDA ZA ZAŠTITU OKOLIŠA I ENERGETSKU UČINKOVITOST ZA 2023. GODINU I PROJEKCIJA PLANA ZA 2024. I 2025. GODINU**

# UVOD

Sukladno Zakonu o proračunu (NN 144/21), a temeljem Uputa za izradu prijedloga državnog proračuna Republike Hrvatske za razdoblje 2023. - 2025., Fond za zaštitu okoliša i energetsku učinkovitost (u daljnjem tekstu: Fond) izradio je prijedlog Financijskog plana za 2023. godinu s projekcijama za 2024. i 2025. godinu.

Prijedlog Financijskog plana za 2023. godinu i projekcije za 2024. i 2025. godinu temelji se na propisanim izvorima financiranja iz naknada koje Fond naplaćuje temeljem Zakona o Fondu za zaštitu okoliša i energetsku učinkovitost (NN 107/03 i 144/12), Zakona o gospodarenju otpadom (NN 84/21), Zakona o klimatskim promjenama i zaštiti ozonskog sloja (NN 127/19), Zakona o bio gorivima za prijevoz (NN 65/09, 145/10, 26/11, 144/12, 14/14, 94/18 i 52/21)  i podzakonskih akata, uzimajući prije svega u obzir već preuzete obveze temeljem sklopljenih ugovora s korisnicima sredstava Fonda.

# OPĆI DIO

Planirani prihodi i primici Fonda za 2023. godinu iznose 400.108.430 EUR, planirani rashodi i izdaci iznose 374.534.570 EUR, a višak prihoda i primitaka iznosi 25.573.860 EUR. Planirani prihodi i primici Fonda za 2024. godinu iznose 339.591.105 EUR, planirani rashodi i izdaci iznose 355.362.355 EUR, a manjak prihoda i primitaka iznosi 15.771.250 EUR. Planirani prihodi i primici Fonda za 2025. godinu iznose 347.614.220 EUR, planirani rashodi i izdaci iznose 310.226.940 EUR, a višak prihoda i primitaka iznosi 37.387.280 EUR.

# PRIHODI I PRIMICI

Fond u 2023. godini planira prihode u ukupnom iznosu od 400.081.885 EUR, u 2024. godini u iznosu od 339.564.560 EUR, a u 2025. godini u ukupnom iznosu od 347.587.675 EUR. Prihodi za 2023. godinu povećavaju se u odnosu na 2022. godinu za 14,97% odnosno za 52.104.940,28 EUR. Prihodi u projekciji za 2024. godinu smanjuju se za 15,13% odnosno za 60.517.325 EUR u odnosu na 2023. godinu, a prihodi u projekciji za 2025. godinu povećavaju se za 2,36% odnosno za 8.023.115 EUR u odnosu na 2024. godinu.

Prikupljanjem izvanproračunskih prihoda po principu „onečišćivač plaća“ sukladno važećim zakonima i pravilnicima omogućuje se sufinanciranje programa i projekata zaštite okoliša i energetske učinkovitosti koji imaju za cilj sprečavanje daljnjeg onečišćenja okoliša, saniranje postojećih onečišćenja te održivo korištenje prirodnih resursa, kao i organizaciju sustava gospodarenja posebnim kategorijama otpada.

Planirani prihodi za 2023. godinu iznose400.081.885 EUR i sastoje se od pomoći iz drugih proračuna, pomoći temeljem prijenosa EU sredstava, prihoda od financijske imovine, prihoda od kamata na dane zajmove, upravnih i administrativnih prihoda, prihoda po posebnim propisima, prihoda od prodaje proizvoda i robe te pruženih usluga i ostalih prihoda.

Financijskim planom Fonda za zaštitu okoliša i energetsku učinkovitost za 2023. godinu i projekcijama plana za 2024. i 2025. godinu planirani su prihodi od naknada propisani provedbenim propisima donesenim na temelju Zakona o Fondu za zaštitu okoliša i energetsku učinkovitost, Zakona gospodarenja otpadom, Zakona o zaštiti okoliša, Zakona o klimatskim promjenama i zaštiti ozonskog sloja i Zakona o bio gorivima za prijevoz.

Prihodi od naknada temeljem Zakona o Fondu za zaštitu okoliša i energetsku učinkovitost (posebna naknada za okoliš na vozila na motorni pogon, naknada na emisije u okoliš– ugljikovog dioksida (emisija CO2) i naknada na neopasni tehnološki otpad), prihodi od naknada temeljem Zakona o gospodarenju otpadom (naknada za gospodarenje otpadnom ambalažom, naknada za gospodarenje otpadnim uljima, naknada za gospodarenje otpadnim baterijama i akumulatorima, naknada za gospodarenje otpadnim EE otpadom, naknada za gospodarenje otpadnim gumama i naknada za gospodarenje otpadnim vozilima) i prihodi temeljem Zakona o klimatskim promjenama i zaštiti ozonskog sloja (naknada za pokriće troškova, prikupljanja, obnavljanja, oporabe i uništavanja kontroliranih tvari, novih tvari i/ili fluoriranih stakleničkih plinova i prihod iz Modernizacijskog fonda) planirani su u skladu sa ostvarenom dinamikom realizacije u 2021. i u 2022. godini pri čemu se vodilo računa o gospodarskoj situaciji i uvjetima na tržištu. Nadalje, prihodi od naknada za smanjenje količine miješanog komunalnog otpada temeljem Zakona o gospodarenju otpadom planirani su sukladno projiciranoj masi sakupljenog miješanog komunalnog otpada koja prekoračuje graničnu količinu miješanog komunalnog otpada u jedinicama lokalne samouprave, a čija tendencija je smanjenje pa samim time i manja realizacija prihoda zbog smanjenog udjela miješanog komunalnog otpada u komunalnom otpadu.

Financijska sredstva dobivena od prodaje emisijskih jedinica putem dražbi, temeljem Zakona o klimatskim promjenama i zaštiti ozonskog sloja, planirana su temeljem broja emisijskih jedinica iz Kalendara primarnih dražbi, odnosno očekivanih količina jedinica koje će se staviti na dražbu sukladno Planu korištenja financijskih sredstava dobivenih od prodaje emisijskih jedinica putem dražbi u Republici Hrvatskoj od 2021. do 2025. godine te temeljena na procjeni prosječne cijene emisijskih jedinica, dok je prihod od naknade za okoliš zbog ne stavljanja bio goriva na tržište i zbog nesmanjivanja emisija stakleničkih plinova, temeljem Zakona o bio gorivima za prijevoz planiran sukladno važećem provedbenom propisu kojim se privremeno umanjuje naknada za ne stavljanje bio goriva na tržište uslijed nekontroliranog porasta cijena nafte i naftnih derivata na svjetskom tržištu.

Prihodi iz Modernizacijskog fonda planirani su temeljem Zakona o klimatskim promjenama i zaštiti ozonskog sloja kojim je propisano da je Fond provedbeno tijelo za aktivnosti vezane uz Program ulaganja Modernizacijskog fonda i da se financijska sredstva uplaćuju na poseban račun Fonda.

Fond u 2023. godini kao i u 2024. i 2025. godini planira primitke u ukupnom iznosu od 26.545 EUR. Planirani primici sastoje se od povrata zajmova danih tuzemnim trgovačkim društvima izvan javnog sektora te povrata zajmova danih općinskim proračunima.

# RASHODI I IZDACI

Fond u 2023. godini planira rashode u ukupnom iznosu od 374.534.570 EUR, u 2024. godini u iznosu od 355.362.355 EUR, a u 2025. godini u ukupnom iznosu od 310.226.940 EUR. Rashodi za 2023. godinu povećavaju se u odnosu na 2022. godinu za 23,45% odnosno za 71.152.489 EUR. Rashodi u projekciji za 2024. godinu smanjuju se za 5,12% odnosno za 19.172.215EUR u odnosu na 2023. godinu, a rashodi u projekciji za 2025. godinu smanjuju se za 12,70% odnosno za 45.135.415 EUR u odnosu na 2024. godinu. Fond ne planira izdatke u 2023. godini kao niti u projekcijama.

# PRIJENOS SREDSTAVA IZ PRETHODNE GODINE

U 2023. godini planiran je prijenos sredstava iz prethodne godine u iznosu od 376.630.659 EUR u 2024. godini u iznosu od 402.204.519 EUR, a u 2025. godini u iznosu od 386.433.269 EUR.

# PRIJENOS SREDSTAVA U SLJEDEĆU GODINU

U 2023. godini planiran je prijenos sredstava u sljedeću godinu u iznosu od 402.204.519 EUR u 2024. godini u iznosu od 386.433.269 EUR, a u 2025. godini u iznosu od 423.820.549 EUR.

# PRIKAZ STANJA UKUPNIH I DOSPJELIH OBVEZA NA 31.12.2021. GODINE

Fond je u svojim poslovnim knjigama na 31.12.2021. godine iskazao sljedeće obveze:

* Ukupne obveze u iznosu od 10.664.550,96 EUR od čega je dospjelo 284.951,16 EUR (bilančna evidencija),
* Preuzete obveze za programe i projekte zaštite okoliša i energetske učinkovitosti u iznosu od 240.268.938,06 EUR (izvan bilančna evidencija) i
* Potencijalne obveze po osnovi 34 sudska spora vrijednosti 11.280.409,98 EUR (izvan bilančna evidencija).

# PRIKAZ STANJA UKUPNIH I DOSPJELIH OBVEZA NA 30.06.2022. GODINE

Fond je u svojim poslovnim knjigama na 30.06.2022. godine iskazao sljedeće obveze:

* Ukupne obveze u iznosu od 8.082.537,29 EUR od čega je dospjelo 464.441,48 EUR (bilančna evidencija),
* Preuzete obveze za programe i projekte zaštite okoliša i energetske učinkovitosti u iznosu od 373.149.355,36 EUR (izvan bilančna evidencija) i
* Potencijalne obveze po osnovi 34 sudska spora vrijednosti 11.280.409,98 EUR (izvan bilančna evidencija).

# POSEBNI DIO

Ukupni rashodi za 2023. godinu i projekcije za 2024. i 2025. godinu raspoređeni su u programe, projekte i aktivnosti koji su prikazani u nastavku.

|  |  |  |  |  |
| --- | --- | --- | --- | --- |
| **ŠIFRA** | **AKTIVNOST** | **PLAN 2023.** | **PROJEKCIJA PLANA 2024.** | **PROJEKCIJA PLANA 2025.** |
| **2000** | **ADMINISTRATIVNO UPRAVLJANJE I OPREMANJE** | **16.182.795** | **15.002.575** | **14.491.760** |
| A200000 | Administracija i upravljanje | 11.488.385 | 14.411.795 | 14.346.255 |
| A200002 | Operativni program „Konkurentnost i kohezija 2014.-2020.“ -tehnička pomoć  | 3.646.390 | 0 | 0 |
| K200000 | Opremanje | 118.960 | 458.060 | 118.960 |
| K200001 | Informatizacija | 929.060 | 132.720 | 26.545 |
| **2001** | **PROGRAMI I PROJEKTI ZAŠTITE OKOLIŠA** | **52.316.770** | **48.786.325** | **43.062.850** |
| K200002 | Sanacija odlagališta otpada | 7.087.420 | 10.219.660 | 9.954.210 |
| K200003 | Gospodarenje otpadom-izgradnja centara za gospodarenje otpadom | 7.237.455 | 3.550.340 | 3.490.610 |
| K200004 | Oporaba otpada i iskorištavanje vrijednih svojstava otpada | 390.200 | 520.930 | 39.810 |
| K200005 | Zaštita, očuvanje i poboljšanje kakvoće zraka, tla, vode i mora | 2.229.740 | 2.262.910 | 929.060 |
| K200006 | Zaštita i očuvanje biološke i krajobrazne raznolikosti | 3.265.695 | 2.747.385 | 1.440.060 |
| K200007 | Poticanje obrazovnih, istraživačkih i razvojnih aktivnosti u području zaštite okoliša | 1.167.970 | 1.088.330 | 862.700 |
| K200008 | Ostali projekti i programi zaštite okoliša | 1.400.760 | 929.060 | 398.160 |
| K200011 | Omiška Dinara – očuvanje krajobrazne vrijednosti | 6.640 | 0 | 0 |
| K200012 | Sanacija odlagališta komunalnog otpada sufinancirana iz EU | 673.310 | 66.360 | 0 |
| K200013 | Izgradnja pretovarnih stanica | 212.350 | 464.530 | 132.720 |
| K200014 | Sanacija odlagališta opasnog otpada Sovjak | 6.385.620 | 11.949.830 | 18.248.330 |
| K200015 | Sanacija lokacije opasnog otpada Lemić Brdo | 6.640 | 6.640 | 6.640 |
| K200017 | Državna mreža | 1.287.410 | 1.313.960 | 1.194.510 |
| K200019 | Poticanje odvojenog prikupljanja otpada i recikliranje | 11.772.510 | 7.711.190 | 2.521.730 |
| K200020 | Modernizacija državne mreže sufinancirana iz EU | 1.672.310 | 0 | 0 |
| K200021 | Potpora prilagodbi klimatskim promjenama | 6.237.980 | 5.322.770 | 3.211.890 |
| K200022 | Smanjenje emisija stakleničkih plinova u ne energetskim sektorima | 530.890 | 0 | 0 |
| K200024 | Ostali projekti sufinancirani sredstvima EU fondova | 751.870 | 632.430 | 632.420 |
| **ŠIFRA** | **AKTIVNOST** | **PLAN 2023.** | **PROJEKCIJA PLANA 2024.** | **PROJEKCIJA PLANA 2025.** |
| **2002** | **PROGRAMI I PROJEKTI ENERGETSKE UČINKOVITOSTI** | **181.987.650** | **161.892.030** | **120.064.365** |
| K200025 | Provedba programa energetske učinkovitosti u javnom sektoru i industriji | 1.272.810 | 0 | 0 |
| K200027 | Poticanje korištenja obnovljivih izvora energije | 13.781.925 | 36.618.225 | 26.624.195 |
| K200028 | Poticanje održive gradnje | 674.230 | 4.578.940 | 0 |
| K200030 | Poticanje energetske učinkovitosti u prometu | 8.829.585 | 4.479.390 | 0 |
| K200031 | Poticanje obrazovnih, istraživačkih i razvojnih aktivnosti u području energetske učinkovitosti | 132.720 | 464.530 | 66.360 |
| K200032 | Ostali projekti i programi energetske učinkovitosti | 1.411.440 | 9.690 | 0 |
| K200034 | Program obnove višestambenih zgrada - provedba | 0 | 33.578.870 | 33.180.700 |
| K200035 | Program obnove obiteljskih kuća | 29.477.730 | 32.118.925 | 9.131.330 |
| K200038 | Program nabave kondenzacijskih bojlera | 2.124.750 | 331.810 | 0 |
| K200040 | Program suzbijanja energetskog siromaštva | 59.725.260 | 0 | 0 |
| K200043 | Modernizacijski fond – ulaganja za energetsko-klimatske ciljeve | 62.500.000 | 45.000.000 | 50.000.000 |
| A200004 | Provedba aktivnosti energetske učinkovitosti na lokalnoj i regionalnoj razini RH | 1.393.590 | 4.180.760 | 530.890 |
| A200005 | Potpora provedbi klimatsko-energetske politike | 66.360 | 0 | 0 |
| A200007 | Poticanje edukativnih i informacijskih aktivnosti u području energetske učinkovitosti | 597.250 | 530.890 | 530.890 |
| **2003** | **GOSPODARENJE S POSEBNIM KATEGORIJAMA OTPADA** | **124.047.355** | **129.681.425** | **132.607.965** |
| A200008 | rashodi PKO | 120.956.940 | 126.664.010 | 129.583.910 |
| rashodi PKO - administracija | 3.090.415 | 3.017.415 | 3.024.055 |
|  | **UKUPNO FZOEU** | **374.534.570** | **355.362.355** | **310.226.940** |

### 2000 ADMINISTRATIVNO UPRAVLJANJE I OPREMANJE

|  |  |  |  |  |  |  |
| --- | --- | --- | --- | --- | --- | --- |
| **Šifra programa** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| 2000 | 12.508.316,96 | 15.545.736,28 | 16.182.795 | 15.002.575 | 14.491.760 | 104,10 |

Za potrebe redovnog poslovanja Fonda u 2023. godini planirana su sredstva u okviru Administrativnog upravljanja i opremanja u iznosu od 16.182.795 EUR, u 2024. godini planirana su sredstva u iznosu od 15.002.575 EUR i u 2025. godini planirana su sredstva u iznosu od 14.491.760 EUR.

**Cilj:** Ojačati učinkovitost poslovanja Fonda kroz optimizaciju poslovanja te ulaganjima u opremanje i informatizaciju.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Smanjenje vremena potrebnog za izvršenje radnih zadataka | Kroz obuku djelatnika uz korištenje informacijskih sustava i nove opreme očekuje se postići smanjenje vremena potrebnog za izvršenje radnih zadataka | Broj sati | 2 | FZOEU | 1,5 | 1 | 1 |

## Administracija i upravljanje (A200000)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| A200000 | 8.547.199,34 | 10.701.513,04 | 11.488.385 | 14.411.795 | 14.346.255 | 107,35 |

Na ovoj su aktivnosti planirani rashodi neophodni za obavljanje redovne djelatnosti Fonda, a obuhvaćaju rashode za zaposlene, materijalne rashode, financijske rashode te naknade građanima i kućanstvima na temelju osiguranja i druge naknade.

Ukupni iznos planiranih rashoda na navedenoj aktivnosti u 2023. godini iznose 11.488.385,00 EUR. Od toga, u ukupnoj strukturi rashoda aktivnosti 52,93% se odnosi na rashode za zaposlene, 46,32% se odnosi na materijalne rashode, a ostatak u iznosu manjem od 1% se odnosi na financijske rashode i naknade građanima i kućanstvima na temelju osiguranja i druge naknade.

Ukupni iznos planiranih rashoda na navedenoj aktivnosti u 2024. godini iznose 14.411.795,00 EUR. Od toga, u ukupnoj strukturi rashoda aktivnosti 62,51% se odnosi na rashode za zaposlene, 36,89% se odnosi na materijalne rashode, a ostatak u iznosu manjem od 1% se odnosi na financijske rashode i naknade građanima i kućanstvima na temelju osiguranja i druge naknade. Obzirom da je prihvatljivost troškova iz okvira tehničke pomoći iz OPKK 2014. - 2020. zaključno do 31.12.2023. godine, u 2024. i 2025. godini nisu planirana sredstva u okviru provedbe tehničke pomoći iz OPKK 2014. - 2020. već u okviru Administracije i upravljanja.

Ukupni iznos planiranih rashoda na navedenoj aktivnosti u 2025. godini iznose 14.346.255,00 EUR. Od toga, u ukupnoj strukturi rashoda aktivnosti 62,79% se odnosi na rashode za zaposlene, 36,60% se odnosi na materijalne rashode, a ostatak u iznosu manjem od 1% se odnosi na financijske rashode i naknade građanima i kućanstvima na temelju osiguranja i druge naknade.

Unutar strukture materijalnih rashoda preko 84% u sve tri planske godine se odnose na rashode za usluge i to zakupnine i najamnine, računalne usluge, usluge tekućeg i investicijskog održavanja, usluge promidžbe i informiranja i sl.

Izračun potrebnih sredstava temeljio se na dosadašnjim podacima o izvršenju pojedinih rashoda u prethodnim godinama kao i podacima o sklopljenim ugovorima iz kojih proizlaze obveze prema pružateljima usluga u narednoj godini. Izračun rashoda za zaposlene temeljio se na planiranom broju zaposlenih, povećanju s osnove minulog rada te ostalim rashodima za zaposlene s pripadajućim doprinosima.

## Operativni program „Konkurentnost i kohezija 2014.-2020.“ - tehnička pomoć (A200002)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| A200002 | 2.927.905,25 | 3.710.106,84 | 3.646.390 | 0 | 0 | 98,28 |

U okviru provedbe tehničke pomoći iz Operativnog programa „Konkurentnost i kohezija 2014. - 2020.“ (u daljnjem tekstu: OPKK 2014. – 2020.), a za potrebe obavljanja poslova i funkcija Posredničkog tijela razine 2, u 2023. godini planirana su sredstva u iznosu od 3.646.390 EUR, dok su u iznosu od 2.431.270 EUR planirani prihodi iz EU financiranja. Obzirom da je prihvatljivost troškova iz okvira tehničke pomoći iz OPKK 2014. - 2020. zaključno do 31.12.2023. godine, u 2024. i 2025. godini nisu planirana sredstva u okviru provedbe tehničke pomoći iz OPKK 2014. - 2020. već u okviru Administracije i upravljanja.

Posredničko tijelo je sukladno sporazumu o delegiranim funkcijama u OPKK 2014. – 2020. zaduženo za odabir projekta te njihovu provedbu. U ovom Operativnom programu sklopljeno je 2.295 ugovora o dodjeli bespovratnih sredstava te se prati njihova provedba, a koja uključuje selekciju prijava, verifikaciju provedenih nabava, verifikaciju troškova, postupak utvrđivanja nepravilnosti, provjere na licu mjesta, provjeru elemenata vidljivosti i sl.

## Opremanje (K200000)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200000 | 246.954,01 | 448.934,90 | 118.960 | 458.060 | 118.960 | 26,50 |

Na ovoj aktivnosti planirani su rashodi za nabavu nefinancijske imovine neophodne za obavljanje redovne djelatnosti Fonda. U ukupnoj strukturi planiranih iznosa na aktivnosti Opremanja u 2023. godini, 68,90% se odnosi na kupnju nove uredske opreme i namještaja te računala i računalne opreme, 29,01% se odnosi na nabavu komunikacijske opreme, odnosno nabavu fiksnih i mobilnih telefona. Ostatak planiranih sredstava se odnosi na nabavu uređaja, strojeva i opreme za ostale namjene.

U ukupnoj strukturi planiranih iznosa na aktivnosti u 2024. godini, 91,92% se odnosi na uredsku opremu i namještaj, nabavu računala i računalne opreme (obnavljanje komunikacijskog sustava). Ostatak planiranih rashoda u iznosu 8,08% se odnosi na komunikacijsku opremu i uređaje, strojeve i opremu za ostale namjene.

U ukupnoj strukturi planiranih iznosa na aktivnosti u 2025. godini stavka uredske opreme i namještaja iznosi 68,90%, stavka komunikacijske opreme iznosi 29,01% te uređaji, strojevi i oprema za ostale namjene iznose 2,09%.

## Informatizacija (K200001)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200001 | 682.936,56 | 656.977,90 | 929.060 | 132.720 | 26.545 | 141,41 |

Na ovoj aktivnosti planirani su rashodi za ulaganja u računalne programe i to u ukupnom iznosu od 929.060,00 EUR u 2023. godini. Planirani rashodi sastoje se od troškova za nabavu sustava za praćenje i provedbu projekata, naplatu naknada i posebne kategorije otpada, izradu Registra proizvođača s proširenom odgovornošću te usluga razvoja programske podrške za integralni informacijski sustav (ERP i DMS).

U 2024. godini su planirana sredstva za uslugu razvoja programske podrške za integralni informacijski sustav (ERP i DMS) u iznosu 132.720,00 EUR, a u 2025. godini planirana su sredstva u iznosu od 26.545,00 EUR.

### 2001 PROGRAMI I PROJEKTI ZAŠTITE OKOLIŠA

|  |  |  |  |  |  |  |
| --- | --- | --- | --- | --- | --- | --- |
| **Šifra programa** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| 2001 | 58.439.862,70 | 44.003.258,34 | 52.316.770 | 48.786.325 | 43.062.850 | 118,89 |

**Gospodarenje otpadom**

Zakonom o gospodarenju otpadom propisuju se mjere u svrhu ostvarenja ciljeva Europskog zelenog plana i Akcijskog plana za kružno gospodarstvo kojima je gospodarenje otpadom integrirano u kružno gospodarstvo. Iz područja gospodarenja otpadom posebno važnim se smatraju mjere Europskog zelenog plana koje podržavaju ispunjavanje postojećih nacionalnih obveza koje proizlaze iz direktiva (EU) o otpadu, a posebice ciljeva do 2035. godine određenih izmjenom Okvirne direktive o otpadu – povećanje odvajanja i recikliranja otpada na 65% i smanjenje odlaganja otpada na 10 %. Osim navedenih posebnih mjera kojima se daje prioritet sprječavanju, ponovnoj uporabi i recikliranju otpada prije odlaganja na odlagališta, direktivama iz »paketa o otpadu« uvedeni su dodatni zahtjevi koji moraju biti uključeni u planove gospodarenja otpadom država članica i programe za sprječavanje nastanka otpada. Slijedom navedenog, Fond će u sektoru gospodarenja otpadom u narednom razdoblju nastaviti ulagati u preuzete obveze i provoditi mjere koje dovode do uspostave cjelovitog sustava gospodarenja otpadom te postizanja ciljeva i obveza sukladno EU i nacionalnom zakonodavstvu.

**Zaštita zraka, klimatske aktivnosti i održivi razvoj**

Politika klimatskih promjena sastoji se od dva ključna elementa: ublažavanja klimatskih promjena i prilagodbe klimatskim promjenama, koji zapravo jedan drugog nadopunjuju. Smanjenje emisija stakleničkih plinova dovodi do ublažavanja klimatskih promjena dok prilagodba podrazumijeva procjenu štetnih utjecaja klimatskih promjena te poduzimanje primjerenih mjera s ciljem sprečavanja ili smanjenja potencijalnih šteta koje one mogu uzrokovati. Hrvatski sabor je 2. lipnja 2021. godine usvojio Strategiju nisko ugljičnog razvoja Republike Hrvatske do 2030. godine s pogledom na 2050. godinu (NN 63/2021), a Ministarstvo gospodarstva i održivog razvoja (u daljnjem tekstu: MINGOR) izrađuje petogodišnji Akcijski plan za provedbu Strategije, koji će uključiti mjere za postizanje većeg smanjenja emisija do 2030. godine i postizanje klimatske neutralnosti do 2050. godine. Cilj Strategije prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. godinu (NN 46/2020) je osvijestiti važnost i prijetnje klimatskih promjena za društvo te nužnost integracije koncepta prilagodbe klimatskim promjenama u postojeće i nove politike, kako bi se smanjila ranjivost okoliša, gospodarstva i društva uzrokovana klimatskim promjenama. Uz to, cilj je potaknuti znanstvena istraživanja kako bi se bolje shvatila kompleksnost utjecaja klimatskih promjena i smanjio stupanj neizvjesnosti vezan uz učinke klimatskih promjena. MINGOR kao nadležno tijelo za provedbu politike klimatskih promjena ima ulogu koordinatora u pitanjima vezanim za ispunjenje obveza Republike Hrvatske prema Okvirnoj konvenciji Ujedinjenih naroda o promjeni klime.

**Zaštita prirode**

Bogata i raznolika priroda jedan je od najvrjednijih resursa kojima raspolaže Republika Hrvatska. Očuvana priroda doprinosi osiguravanju svih funkcionalnosti nužnih za život i ekonomski razvoj. U Republici Hrvatskoj, kao i u svijetu, priroda je pod stalnim pritiskom ljudskih djelatnosti. Iako se ulažu značajniji napori za očuvanje prirode, pojedine njezine sastavnice su i dalje ugrožene. Strateškim planiranjem nastoje se usmjeriti raspoloživi kapaciteti prema aktivnostima koje će u najznačajnijoj mjeri doprinijeti očuvanju prirode. Strategija i akcijski plan zaštite prirode Republike Hrvatske za razdoblje od 2017. do 2025. godine temeljni je dokument zaštite prirode u Republici Hrvatskoj. U svibnju 2020. godine Europska komisija je usvojila novu Strategiju bio raznolikosti EU do 2030. kojom se utvrđuju vizija i ciljevi usmjereni na očuvanje okoliša i bio raznolikosti kao jedni od stupova okolišne politike EU.

**Cilj:** U području zaštite okoliša cilj je financiranjem projekata i mjera iz strateških i planskih dokumenata doprinijeti poboljšanju stanja okoliša te ispunjavanju nacionalnih i međunarodnih obveza Republike Hrvatske.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Broj projekata u području zaštite okoliša, zaštite zraka i klimatskih aktivnosti te zaštite prirode koji se vode u Sektoru zaštite okoliša i u Sektoru za EU fondove. | Zaštita okoliša se mora provoditi neprekidno te je cilj projektima zaštite okoliša obuhvatiti sav teritorij Republike Hrvatske | Broj  | 900  | FZOEU |  990 | 1080 |  1035 |

##

## Sanacija odlagališta otpada (K200002)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200002 | 4.185.763,10 | 7.644.900,13 | 7.087.420 | 10.219.660 | 9.954.210 | 92,71 |

Planiran je nastavak sufinanciranja sanacija odlagališta neopasnog (komunalnog) otpada i daljnje aktivnosti koje proizlaze iz toga kao što je smanjenje odlaganja komunalnog otpada na neusklađena odlagališta, sukladno obvezi Republike Hrvatske iz Ugovora o pristupanju Europskoj Uniji, Poglavlje 10. Okoliš, točka III. Gospodarenje otpadom, a koja je implementirana u Zakon o gospodarenju otpadom (NN 84/21) i pripadajuće pod zakonske akte.

Aktivnosti se provode i u svrhu ostvarivanja Cilja 4. Plana gospodarenja otpadom Republike Hrvatske za razdoblje 2017. - 2022. godine te Cilja 4.3. Izmjene istog dokumenta, točka 4. „Sanirati lokacije onečišćene otpadom". Navedenim se nastoji smanjiti moguće negativne učinke odlagališta po okoliš, koji osim onečišćenja voda i tla te emisija odlagališnih plinova, narušavaju krajobraz, zauzimaju zemljište te su često uzrok neugodnih mirisa.

Odlagališta neopasnog otpada na kojima će se nastaviti odlagati neopasni komunalni i proizvodni otpad do popunjenja kapaciteta za odlaganje ili do početka rada centara za gospodarenje otpadom navedena su u dokumentu „Dinamika zatvaranja odlagališta neopasnog otpada na području Republike Hrvatske“.

U okviru ove aktivnosti planira se i sufinanciranje projekta sanacija zatvorenog odlagališta neopasnog otpada na lokaciji gospodarske zone „Brezje“ za što je izrađena projektno - tehnička dokumentacija i ishođena građevinska dozvola.

Tijekom 2022. godine Fond je proveo Javni poziv za neposredno su/financiranje uklanjanja otpada odbačenog u okoliš (tzv. „divlja odlagališta“) što je obveza propisana Planom gospodarenja otpadom RH za razdoblje 2017. - 2022. (Mjera 4.5. Sanacija lokacija onečišćenih otpadom odbačenim u okoliš), te Cilja 8.5. i planirane Aktivnosti 8.5.9. iz Operativnog programa nacionalnih manjina za razdoblje 2021.-2024.

Ova aktivnost većim dijelom financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost i dijelom iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Broj saniranih i tehnički usklađenih odlagališta neopasnog otpada | Sufinanciranje projekata sanacije odlagališta doprinijeti će se tehničkom usklađenju odlagališta | Broj  |  65 | FZOEU | 67 | 69 | 71 |
| Postotak provedenih aktivnosti na sanaciji „divljih odlagališta“ po Javnom pozivu iz 2021. godine | Sufinanciranje projekata sanacije divljih odlagališta doprinijeti će očuvanju zaštite okoliša | Postotak  | 90% | FZOEU | 100% | - | - |
| Postotak provedenih aktivnosti na sanaciji „divljih odlagališta“ po Javnom pozivu iz 2022. godine | Sufinanciranje projekata sanacije divljih odlagališta doprinijeti će očuvanju zaštite okoliša | Postotak  | 10% | FZOEU | 90% | 100% | - |
| Postotak provedenih aktivnosti na sanaciji odlagališta neopasnog otpada na lokaciji „Brezje“. | Sanirati odlagalište neopasanog otpada na lokaciji Brezje kako bi se uklonio negativni utjecaj na okoliš | Postotak  | 0 | FZOEU | 8% | 53% | 100% |

## Gospodarenje otpadom - Izgradnja centara za gospodarenje otpadom (K200003)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200003 | 4.329.442,82 | 5.854.628,71 | 7.237.455 | 3.550.340 | 3.490.610 | 123,62 |

Projekti uspostave sustava gospodarenja otpadom provode se sukladno Strategiji gospodarenja otpadom u RH, važećem Planu gospodarenja otpadom u RH 2017. – 2022. te OPKK. Dio integriranog sustava gospodarenja komunalnim otpadom predstavljaju centri za gospodarenje otpadom u koje se doprema miješani komunalni otpad prikupljen u okviru javne usluge prikupljanja miješanog komunalnog otpada koje pružaju davatelji te usluge, izravno ili putem pretovarnih stanica na obradu. Za obradu miješanog komunalnog otpada te nastalog otpada kojeg nije moguće prethodno reciklirati izgrađena su i u pogon puštena dva CGO-a (Kaštijun i Marišćina). U sklopu CGO Marišćina Fond će u 2023. godini nastaviti sufinanciranje radova na izgradnji plohe 1C sa pripadajućom infrastrukturom, započetih u 2022. godini kako bi se otpad s područja Primorsko-goranske županije mogao nesmetano nastaviti zbrinjavati na području Centra.

Tijekom 2022. godine završena je izgradnja CGO Bikarac, ishođene su sve uporabne dozvole te je izvršena primopredaja Centra. U sklopu izgrađenog CGO Bikarac u 2023. godini planirani su radovi sanacije i poboljšanja rada Uređaja za pročišćavanje procjednih voda. U tu svrhu Fond će sufinancirati izvođenje radova koji će omogućiti stabilan cjelogodišnji rad i postizanje propisanih rezultata pročišćavanja procjednih voda. U 2023. godini nastavljaju se radovi na CGO Biljane Donje te je do kraja 2023. planiran završetak izgradnje Centra. U narednom razdoblju predviđena je izgradnja još sedam CGO-a. U 2023. godini, radi dugotrajnih postupaka nabave, očekuje se početak izgradnje centara Babina Gora, Lećevica, Lučino Razdolje i Piškornica, pa su i predviđena sredstva za početak ugovora o radovima, kao i za sufinanciranje ostalih sekundarnih ugovora (nadzor, tehnička pomoć, odnosi s javnošću). CGO Zagreb, Orlovnjak i Šagulje su u pripremi, odnosno u izradi je projektna dokumentacija u svrhu izgradnje istih, pa su u slijedećoj godini predviđena sredstva za završetak ugovora za pripremu dokumentacije.

Ova aktivnost većim dijelom financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost i dijelom iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Broj sufinanciranih projekata koji su dio CGO-a | Izgradnja CGO kao komponenta sustava gospodarenja otpadom koji će pridonijeti ciljevima smanjenja količine otpada koji se odlaže na odlagalište i/ili smanjenja količine proizvedenog i odloženog otpada izdvajanjem korisnog dijela iz komunalnog otpada. | Broj  | 0 | Izvješća korisnikaIzvješća nadležnih tijela (PT2 i PT1) | 2  | 0  | 0  |
| Broj projekata CGO spremnih za prijavu na EU financiranje | Izgradnja CGO kao komponenta sustava gospodarenja otpadom koji će pridonijeti ciljevima smanjenja količine otpada koji se odlaže na odlagalište i/ili smanjenja količine proizvedenog i odloženog otpada izdvajanjem korisnog dijela iz komunalnog otpada. | Broj  | 6  | Izvješća korisnikaIzvješća nadležnih tijela (PT2 i PT1) | 0 | 2  | 0 |
| Broj sufinanciranih projekata CGO-a u izgradnji (višegodišnji projekti) | Izgradnja CGO kao komponenta sustava gospodarenja otpadom koji će pridonijeti ciljevima smanjenja količine otpada koji se odlaže na odlagalište i/ili smanjenja količine proizvedenog i odloženog otpada izdvajanjem korisnog dijela iz komunalnog otpada. | Broj  | 3  | Izvješća korisnikaIzvješća nadležnih tijela (PT2 i PT1) | 5 | 4  | 4  |

## Oporaba otpada i iskorištavanje vrijednih svojstava otpada (K200004)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200004 | 0 | 0 | 390.200 | 520.930 | 39.810 |  |

Planirana su sredstva za izradu projektne dokumentacije za izgradnju reciklažnog dvorišta, te projekte MINGOR-a: „Utvrđivanje sastava komunalnog otpada u RH“ i priprema projektne dokumentacije za dogradnju Informacijskog sustava zaštite okoliša koji će se financirati iz novog OPKK.

Ova aktivnost većim dijelom financirat će se iz prihoda od naknada za rad sustava gospodarenja posebnim kategorijama otpada sukladno Zakonu o gospodarenju otpadom te dijelom iz prihoda ostvarenih temeljem Zakona o Fondu za zaštitu okoliša i energetsku učinkovitost.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Broj izrađenih projektnih dokumentacija za izgradnju reciklažnog dvorišta | Izrađena projektna dokumentacije omogućuje gradnju reciklažnog dvorišta | Broj  | 0 | FZOEU | 1 | 0 | 0 |
| Postotak izvršenih aktivnosti za utvrđivanje sastava komunalnog otpada u RH | Utvrđen sastav komunalnog otpada na području cijele Republike Hrvatske | Postotak  | 0 | MINGOR | 50% | 100% | - |
| Postotak izvršenih aktivnosti na pripremi projektne dokumentacije za dogradnju Informacijskog sustava zaštite okoliša | Potrebno je izraditi dokumentaciju za provesti javnu nabavu za pojedine komponente informacijskog sustava | Postotak  | 0 | MINGOR | 50% | 100% | - |

## Zaštita, očuvanje i poboljšanje kakvoće zraka, tla, voda i mora (K200005)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200005 | 1.077.063,51 | 447.488,22 | 2.229.740 | 2.262.910 | 929.060 | 498,28 |

Na ovoj aktivnosti vode se slijedeće grupe projekata:

* Projekti vezani za sektor Korištenja zemljišta, prenamjene korištenja zemljišta i šumarstvo (LULUCF) su: „Definiranje aktivnosti za povećanje upijanja CO2 u pohraništima ugljika sukladno odredbama Uredbe 2018/841/EU u svezi trgovanja ponorima“, „Jačanje kapaciteta za izradu projekcija u LULUCF sektoru“ i „Utvrđivanje zaliha ugljika u pohraništu mrtvoga drva temeljem provedbe novog istraživanja na plohama uzorkovanja mrtvog drva iz 2006. godine“. Cilj provedbe ovih projekata je jačanje kapaciteta RH za donošenje odluka, politika i mjera na nacionalnoj i međunarodnoj razini te unapređenje izvješćivanja o inventaru emisija stakleničkih plinova sukladno zahtjevima stručnog revizorskog tima Okvirne konvencije UN-a o promjeni klime i Europske komisije,
* CROLIS– projekt kojim će se razviti usklađeni podatkovni model za praćenje tla koji će omogućiti integraciju i procesuiranje pokrova i namjene tla, podataka o upravljanju tlom iz različitih izvora i njegove uporabe u različite svrhe,
* LIFE4GREENBROADBAND – projekt kojega provodi tvrtka A1 Hrvatska d.o.o. koja je osigurala EU LIFE sredstva, a Fond osigurava dio nacionalne komponente projekta koji se odnosi na smanjenje emisije CO2 u elektroničkoj komunikacijskoj mreži kroz implementaciju rješenja slobodnog hlađenja i solarne energije,
* CRONFI II uključuje sufinanciranje projekta Nacionalna inventura šumskih resursa Republike Hrvatske kojega provodi Ministarstvo poljoprivrede, u dijelu koji se odnosi na izradu matrice zemljišta i zalihu ugljika za potrebe izvješćivanja o emisijama stakleničkih plinova koje je u nadležnosti MINGOR-a (obveza RH u području izvještavanja prema UNFCCC i EU),
* Fond je u svibnju 2022. godine objavio Javni poziv za financiranje projekata smanjivanja potrošnje tvari koje oštećuju ozonski sloj i fluoriranih stakleničkih plinova u javnim institucijama koji će se realizirati tijekom 2023. i 2024. godine. Svrha je omogućiti tranziciju prema tehnologijama koje ovise o dopuštenim radnim tvarima s niskim potencijalom globalnog zagrijavanja i niskim utjecajem na klimatske promjene. Dodatni učinci zamjene opreme su istovremeno povećanje energetske učinkovitosti i smanjenje potrošnje energije, a očekivano smanjenje stakleničkih plinova realizacijom poziva je cca. 5.000 tona CO2 eq.

Ova aktivnost većim dijelom financirat će se iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Postotak izvršenih aktivnosti | Dodijeljena sredstva za financiranje projekata po provedenim javnim pozivima, javnoj nabavi ili neposrednim zahtjevom | Postotak  | 15% | FZOEU | 60% | 90% | 100% |

## Zaštita i očuvanje biološke i krajobrazne raznolikosti (K200006)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200006 | 3.125.129,65 | 5.043.586,17 | 3.265.695 | 2.747.385 | 1.440.060 | 64,75 |

Fond sufinancira nacionalnu komponentu projekata iz OPKK u okviru prioritetne osi 6:

1. Investicijski prioritet 6iii: Zaštita i obnova bio raznolikosti i tla te promicanje usluga ekosustava, uključujući Natura 2000 mrežu i zelenu infrastrukturu, kroz projekte:

Specifičnog cilja 6iii1 - Poboljšano znanje o stanju bio raznolikosti kao temelj za učinkovito praćenje i upravljanje bio raznolikošću provedbom projekata:

* Uspostava nacionalnog sustava za praćenje invazivnih stranih vrsta,
* Kartiranje obalnih i pridnenih morskih staništa na području Jadranskog mora pod nacionalnom jurisdikcijom,
* Razvoj sustava praćenja stanja očuvanosti vrsta i stanišnih tipova,
* Evidentiranje posebnog pravnog režima kao doprinos učinkovitijem upravljanju zaštićenim područjima.

Specifičnog cilja 6iii2 - Uspostava okvira za održivo upravljanje bio raznolikošću (primarno ekološkom mrežom Natura 2000) provedbom Unapređenja i povećanje kapaciteta oporavilišta za divlje životinje kroz 6 projekata.

1. Investicijski prioritet 6c: Očuvanje, zaštita, promicanje i razvoj prirodne i kulturne baštine (6c2) za dio projekata nacionalnih parkova i parkova prirode za projekte povećanja privlačnosti, edukacijskog kapaciteta i održivog upravljanja odredištima prirodne baštine; provedba 16 projekata.

Provedbom tih projekata promiče se cilj zaštite i obnove bio raznolikosti i održivog upravljanja odredištima prirodne baštine, odnosno sukladno prioritetima koji doprinose provedbi Strategije i Akcijskog plana zaštite prirode u Republici Hrvatskoj.

Budući da se radi o EU projektima pokazatelji rezultata projekata su realizirana EU sredstva za provedene aktivnosti temeljem kojih, uz dostavu potrebne dokumentacije i Fond realizira svoj udio.

Osim sufinanciranja navedenih ciljeva OPKK na ovoj aktivnosti sufinanciraju se i slijedeći projekti:

* učinkovitije upravljanje speleološkim objektima Republike Hrvatske kroz održavanje i nadogradnju sustava CroSpeleo kao dijela Informacijskog sustava zaštite prirode
* optimizacija znanstvenog prstenovanja za praćenje demografije i migracija ptica te integracija nacionalnih podataka u europski okvir
* očuvanje plemenite periske (*Pinna nobilis*),
* financiranje izrade projektne dokumentacije za prijavu projekata na sufinanciranje izgradnje planinarske i posjetiteljske infrastrukture iz EU fondova, temeljem Javnog poziva Fonda (ZO 10/2021) i neposrednim su/financiranjem
* zaštita i očuvanje bijele rode (*Ciconia ciconia*)
* konferencije vezane uz temu zaštite okoliša i prirode
* nastavak sufinanciranja projekta - Očuvanje plemenite periske (*Pinna nobilis*),
* financiranje projekata kontrole populacija prioritetnih invazivnih stranih vrsta,
* sufinanciranje projekata koje doprinose ograničenju korištenja jednokratnih plastičnih proizvoda kao i uklanjanje otpadne plastike i drugih vrsta otpada, u zaštićenim dijelovima prirode.

Ova aktivnost većim dijelom financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost i dijelom iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Postotak izvršenih aktivnosti na povećanju znanja i dostupnosti podataka o prirodi | Poduzimanje aktivnosti za poboljšano znanje o stanju bio raznolikosti, učinkovito praćenje i upravljanje bio raznolikošću | Postotak  | 50% | FZOEU | 90% | 100% | 0 |
| Postotak izvršenih aktivnosti na unapređenju i povećanju kapaciteta oporavilišta za divlje životinje  | Uspostava okvira za održivo upravljanje bio raznolikošću  | Postotak  | 25% | FZOEU | 100% | 0 | 0 |
| Postotak izvršenih aktivnosti na održivom upravljanju odredištima prirodne baštine | Podizanje razine svijesti o prirodnoj i kulturnoj baštini i jačanje kapaciteta sustava zaštite prirode te smanjenje direktnih pritisaka na prirodu | Postotak  | 85% | FZOEU | 100% | 0 | 0 |

## Poticanje obrazovnih, istraživačkih i razvojnih aktivnosti u području zaštite okoliša (K200007)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200007 | 346.641,24 | 277.722,48 | 1.167.970 | 1.088.330 | 862.700 | 420,55 |

U okviru ove aktivnosti sufinancirat će se edukativni projekti i programi jedinica lokalne i regionalne samouprave, organizacija civilnog društva (udruga) te ostalih pravnih subjekata kojima se promiče zaštita okoliša i prirode, prevencija onečišćenja, edukacija i informiranje javnosti u projektima gospodarenja otpadom, promocija odvojenog prikupljanja različitih vrsta otpada s ciljem recikliranja i ponovnog korištenja sirovina iz otpada. Sukladno članku 133. Zakona o gospodarenju otpadom Fond će nastaviti s provedbom nacionalnih aktivnosti informiranja i edukacije javnosti kako bi se osigurao njihov kontinuitet.

Aktivnosti će uključivati i istraživanje o stavovima o zaštiti okoliša i klimatskim promjenama među mladima, informacijsko-obrazovni nagradni natječaj za učenike te kontinuiranu komunikaciju o zaštiti okoliša i klimatskim promjenama putem društvenih mreža.

Osim navedenog na ovoj aktivnosti sufinanciraju se projekti po Javnom natječaju za financiranje razvojno inovacijskih projekata u svrhu provedbe Europskog zelenog plana čiji je cilj financiranje inovacijskih rješenja u svrhu tranzicije na klimatski neutralno, zeleno, konkurentno i uključivo gospodarstvo čija provedba se očekuje tijekom 2023. i 2024. godine.

Ova aktivnost većim dijelom financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost i dijelom iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Broj održanih Edukacija i kampanja o podizanju svijesti građana vezano uz zaštitu okoliša i prirode | Kontinuirana edukacija i informiranje javnosti vezano za zaštitu okoliša | Broj  | 0 | FZOEU | 10 | 15 | 0 |
| Postotak izvršenih aktivnosti razvojno inovacijskih projekata u svrhu provedbe Europskog zelenog plana | Doprinos razvojno inovacijskim projektima u svrhu provedbe Europskog zelenog plana | Postotak  | 0 | FZOEU | 25% | 100% | - |

## Ostali projekti i programi zaštite okoliša (K200008)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200008 | 617.505,81 | 246.997,15 | 1.400.760 | 929.060 | 398.160 | 567,12 |

Nastavljaju se aktivnosti i obveze po projektima koje provode udruge i zadruge s ciljem provođenja projekata ponovne uporabe, ponovnog korištenja proizvoda ili dijela proizvoda koji nisu otpad čime se potiče prevencija nastanka otpada, održavanje ekoloških radionica i organiziranje ekoloških ronilačkih akcija za prikupljanje otpada s morskog dna, čišćenja speleoških objekata te održavanje radionica s ciljem podizanja svijesti o klimatskim promjenama. Također su planirana sredstva za:

* studiju izvedivosti postojećih i potrebnih kapaciteta za obradu opasnog otpada, studiju za identifikaciju novih lokacija onečišćenih opasnim otpadom (mjere iz PGO),
* izradu projektne dokumentacije za sanaciju lokacije onečišćene azbestnim otpadom (Kosica na području grada Solina),
* provedbu Akcije uklanjanja otpadnih vozila na otocima za otpadna vozila odbačena u okoliš koja ulaze u sustav gospodarenja otpadnim vozilima sukladno provedbenim propisima i ugovorima koje Fond ima sa ovlaštenim skupljačima.

Ova aktivnost većim dijelom financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost i dijelom iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| broj održanih ekoloških akcija, radionica i dr koje provode udruge | Provedene aktivnosti koje će doprinijeti sprečavanju nastanka otpada, očišćenim lokacijama podmorja i speleološkim objektima te povećanoj svijesti građana o klimatskim promjenama | Postotak  | 10% | FZOEU | 50% | 100% | 0 |
| Izrađena studija izvedivosti postojećih i potrebnih kapaciteta za obradu opasnog otpada, i studiju za identifikaciju novih lokacija onečišćenih opasnim otpadom | Navedenom studijom doći će se do podataka o postojećim i potrebnim kapacitetima i novim lokacijama opasnog otpada  | Postotak  | 20% | FZOEU | 100% | 0 | 0 |
| Izrađena projektna dokumentacije za sanaciju lokacije onečišćene azbestnim otpadom | Navedenom projektnom dokumentacijom pripremiti će se projekt „crne točke“ za EU financiranje |  Postotak  | 30% | FZOEU | 100% | 0 | 0 |

## Omiška Dinara – očuvanje krajobrazne vrijednosti (K200011)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200011 | 263.917,68 | 116.039,55 | 6.640 | 0 | 0 | 5,72 |

Nastavak aktivnosti na sanaciji potencijalno nestabilnih kamenih blokova kako bi se spriječilo odronjavanje fragmenata stijenske mase Omiške Dinare.

Ova aktivnost financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Postotak izvršenih aktivnosti na sanaciji | Temeljem Zaključka Vlade RH Fond osigurava sredstva za provedbu sanacije | Postotak  | 90 | FZOEU | 100 | 0 | 0 |

## Sanacija odlagališta komunalnog otpada sufinancirana iz EU (K200012)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200012 | 1.458.415,63 | 999.933,64 | 673.310 | 66.360 | 0 | 67,34 |

Nastavak sanacije odlagališta komunalnog otpada, sukladno nacionalnim propisima i standardima EU te njihovo zatvaranje potrebno je provesti na području cijele Republike Hrvatske, odnosno stvoriti pretpostavke da se sva odlagališta zatvore po otvaranju centara za gospodarenje otpadom.

Stoga su na ovoj aktivnosti planirana sredstva za završetak pripreme projekata sanacija zatvorenih odlagališta komunalnog otpada. Osim toga, predviđena su i određena sredstva za sufinanciranje završetka provedbe zadnjih projekata iz OPKK 2014 - 2020 te prvog prijavljenog projekta sanacije koji će se financirati iz Nacionalnog plana oporavka i otpornosti (NPOO) (sanacija odlagališta Donji Picudo – Zapad u Gradu Umagu).

Ova aktivnost većim dijelom financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost i dijelom iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Broj projekata sanacija spremni za prijavu na EU financiranje | Sanacija odlagališta što će pridonijeti ciljevima saniranju šteta u okolišu i postizanju cilja propisane površine saniranih odlagališta u OPKK (tj. Specifičnog cilja: Regeneracija zemljišta: ukupna površina regeneriranog zemljišta (hektari) i u NPOO | Broj  | 1 | Izvješća korisnikaIzvješća nadležnih tijela (PT2 i PT1) | 3 | 0  | 0 |
| Broj projekata saniranih odlagališta EU sredstvima (uz sufinanciranje FZOEU) | Sanacija odlagališta što će pridonijeti ciljevima saniranju šteta u okolišu i postizanju cilja propisane površine saniranih odlagališta u OPKK (tj. Specifičnog cilja: Regeneracija zemljišta: ukupna površina regeneriranog zemljišta (hektari) i u NPOO | Broj  | 3  | Izvješća korisnikaIzvješća nadležnih tijela (PT2 i PT1) | 6 | 7 | 0 |

## Izgradnja pretovarnih stanica (K200013)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200013 | 111.582,14 | 32.039,29 | 212.350 | 464.530 | 132.720 | 662,78 |

Na ovoj aktivnosti predviđen je u 2023. godini početak izgradnje pretovarne stanice Rakitovac u Gospiću koji je dio cjelovitog sustava gospodarenja otpadom u sklopu CGO Biljane Donje čija bi izgradnja trebala završiti tijekom 2023. godine. Očekuje se konačno rješavanje imovinsko-pravnih odnosa na lokaciji PS Rakitovac zbog kojih kasni realizacija ovog projekta. U 2023. godini planirana je i rekonstrukcija pristupne ceste do pretovarne stanice Biskupija koja je dio sustava CGO Bikarac.

Ova aktivnost većim dijelom financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Broj projekata potrebne prateće infrastrukture za stavljanje PS u funkciju | Izgradnja pretovarnih stanica u sklopu CGO kao komponenta sustava gospodarenja otpadom koji će pridonijeti ciljevima smanjenja količine otpada koji se odlaže na odlagalište i/ili smanjenja količine proizvedenog i odloženog otpada izdvajanjem korisnog dijela iz komunalnog otpada. | Broj  | 1  | Izvješća korisnikaIzvješća nadležnih tijela (PT2 i PT1) | 2 | 0 | 0 |
| Broj projekata sufinanciranja pretovarne stanice  | Izgradnja pretovarnih stanica u sklopu CGO kao komponenta sustava gospodarenja otpadom koji će pridonijeti ciljevima smanjenja količine otpada koji se odlaže na odlagalište i/ili smanjenja količine proizvedenog i odloženog otpada izdvajanjem korisnog dijela iz komunalnog otpada. | Broj  | 0  | Izvješća korisnikaIzvješća nadležnih tijela (PT2 i PT1) | 0 | 0 | 1 |

## Sanacija odlagališta opasnog otpada Sovjak (K200014)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200014 | 5.391,86 | 5.320.061,05 | 6.385.620 | 11.949.830 | 18.248.330 | 120,03 |

Strategijom gospodarenja otpadom u Republici Hrvatskoj lokacija Sovjak evidentirana je kao „crna točka” odnosno lokacija onečišćena opasnim otpadom. U narednom trogodišnjem razdoblju predviđena je provedba svih ugovora potrebnih za realizaciju EU projekta sanacije crne točke Sovjak kao jednog od najkompleksnijih i financijski najvećih projekata zaštite okoliša u Hrvatskoj. U 2022. godini provedeni su istražni radovi i izrađeni su glavni projekti, a u 2023. očekuje se početak radova.

Ova aktivnost većim dijelom financirat će se iz sredstava EU te iz nacionalnih sredstava iz prihoda ostvarenih temeljem Zakona o Fondu za zaštitu okoliša i energetsku učinkovitost.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Postotak izvršenih projektnih aktivnosti projekta Sanacije crne-točke Jame Sovjak  | Sredstva za realizaciju projekta isplaćuju se po izvršenim projektnim aktivnostima sukladno dinamici utvrđenoj u ugovorima s izvođačima | Postotak  | 10%  | Fond/MINGOR | 23% | 47% | 83% |

## Sanacija lokacije opasnog otpada Lemić Brdo (K200015)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200015 | 6.225,03 | 6.224,70 | 6.640 | 6.640 | 6.640 | 106,67 |

Nastavak provedbe monitoringa sukladno Planu praćenja stanja okoliša na zatvorenom odlagalištu opasnog otpada Lemić Brdo. Rezultati praćenja stanja okoliša nakon zatvaranja odlagališta opasnog otpada Lemić Brdo dostavljaju se nadležnoj instituciji za prikupljanje podataka i izvješćivanje.

Ova aktivnost financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Broj provedenih mjerenja u svrhu monitoringa | Zakonska obveza provedbe monitoringa nakon provedene sanacije | Broj  | 5 | FZOEU | 6 | 0 | 0 |

## Državna mreža (K200017)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200017 | 913.587,89 | 1.036.166,97 | 1.287.410 | 1.313.960 | 1.194.510 | 124,25 |

Sukladno članku 31. stavku 9. Zakona o zaštiti zraka (NN 127/19 i 57/22) Fond financira provedbu Programa mjerenja razine onečišćenosti u državnoj mreži i ostalih aktivnosti vezanih uz rad državne mreže kojega provode Državni hidrometeorološki zavod i Institut za medicinska istraživanja i medicinu rada. Dobiveni podaci koriste se i za uzajamnu razmjenu informacija i izvješćivanja o kvaliteti zraka između MINGOR-a i Europske komisije u skladu s Odlukom Komisije 2011/850/EU. Sukladno Zakonu o zaštiti zraka Državni hidrometeorološki zavod je u obvezi izrade Godišnjeg izvješća koje sadrži ocjenu kvalitete zraka na mjernim postajama državne mreže s obzirom na pojedinu onečišćujuću tvar za proteklu godinu.

Ova aktivnost financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Postotak izvršenja ugovornih aktivnosti | Zakonska obveza financiranja provedbe Programa mjerenja razine onečišćenosti u državnoj mreži | Postotak  | 0 | FZOEU | 90% | 100% | 0 |

## Poticanje odvojenog prikupljanja otpada i recikliranje (K200019)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200019 | 2.695.915,92 | 9.434.534,47 | 11.772.510 | 7.711.190 | 2.521.730 | 124,78 |

Člankom 101. Zakona o gospodarenju otpadom propisana je poticajna naknada kao mjera kojom se potiče jedinica lokalne samouprave da, u okviru svojih ovlasti, provede mjere kojima se smanjuje udio miješanog komunalnog otpada u komunalnom otpadu koji nastaje na području te jedinice lokalne samouprave. Sukladno članku 107. Zakona o gospodarenju otpadom 1% financijskih sredstava godišnjih prihoda iz poticajne naknade uplaćuje se u državni proračun RH za podmirenje administrativnih troškova sustava gospodarenja otpadom, obavljanja upravnih poslova, poslova funkcioniranja registra i informacijskog sustava gospodarenja otpadom i drugih stručnih poslova i aktivnosti vezanih za gospodarenje otpadom. Prikupljena sredstva od poticajne naknade Fond vraća u sustav odvojenog prikupljanja otpada putem javnih poziva.

Radi provedbe članka 40. Zakona o otocima (NN 110/22) i mjera propisanih Izmjenama PGO RH za razdoblje 2017. – 2022. godinu, Fond nastavlja s aktivnostimaza neposredno sufinanciranje prijevoza otpada s otoka na otok/kopno dodjeljivanjem sredstva subvencije davateljima javne usluge za povrat dijela troškova prijevoza komunalnog otpada te pojedine frakcije odvojeno sakupljenog recikliranog otpada.

**Sukladno Zaključku Vlade RH u vezi provedbe mjera gospodarenja otpadom nakon potresa na području Sisačko moslavačke županije (NN 4/2021) Fond financira troškove komunalnim društvima koja obavljaju javnu uslugu zbog povećane količine otpada nastalog kao posljedica djelovanja potresa te nabavu komunalnih vozila i opreme koja im je neophodna za provedbu istih. Uređuju se i privremena skladišta za obradu materijala od rušenja objekata na potresom pogođenom području.**

Na ovoj aktivnosti vode se preuzete obveze po javnim pozivima iz 2021. i 2022. godine.

Ova aktivnost većim dijelom financirat će se iz prihoda od naknada za rad sustava gospodarenja posebnim kategorijama otpada, te od prihoda od poticajne naknade za smanjenje količine miješanog komunalnog otpada sve sukladno Zakonu o gospodarenju otpadom te dijelom iz prihoda ostvarenih temeljem Zakona o Fondu za zaštitu okoliša i energetsku učinkovitost.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Postotak miješanog komunalnog otpada u ukupnom komunalnom otpadu  | Naplaćivanjem poticanje naknade utječe se na Jedinice lokalne samouprave da potiču stanovnike na odvojeno prikupljanje otpada te se samim time smanjuje udio miješanog komunalnog otpada u ukupnom komunalnom otpadu | Postotak | 57% | MINGOR | 53% | 51% | 49% |

## Modernizacija državne mreže sufinancirana iz EU (K200020)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200020 | 554.478,97 | 289.163,18 | 1.672.310 | 0 | 0 | 578,33 |

Na ovoj aktivnosti vodi se projekt „Uspostava Nacionalnog referentnog laboratorija za emisije iz motora s unutrašnjim izgaranjem za necestovne pokretne strojeve“ čiji cilj je uspostava Nacionalnog referentnog laboratorija za mjerenje emisija iz motora necestovnih pokretnih strojeva, uz rekonstrukciju i opremanje postojeće zgrade Laboratorija za motore i vozila Fakultet strojarstva i brodogradnje te nabava mjerne opreme za laboratorijska i terenska ispitivanja, edukacija osoblja i ishođenje potvrde o akreditaciji. Uspostavom akreditiranog Nacionalnog referentnog laboratorija ispunit će se uvjet iz Uredbe (EU) 2016/1628 Europskog parlamenta i Vijeća od 14. rujna 2016. godine o zahtjevima koji se odnose na ograničenja emisija plinovitih i krutih onečišćujućih tvari i homologaciju tipa za motore s unutarnjim izgaranjem za necestovne pokretne strojeve. Projekt je sufinanciran iz OPKK, a Fond sudjeluje sa 15% sredstava.

Također su osigurana sredstva pomoći Državnom hidrometeorološkom zavodu za sufinanciranje projekta „Proširenje i modernizacija državne mreže za trajno praćenje kvalitete zraka „ – AIRQ.Realizacijom projekta uspostaviti će se odgovarajući sustav za praćenje i upravljanje onečišćenjem zraka u skladu s Direktivom 2008/50 EZ. Postojeći mjerni program nadogradit će se kako bi uzimao u obzir kvalitetu zraka i relevantne klimatske parametre radi sinergije kvalitete zraka i klimatske politike te kako bi se poboljšao program za nadzor klimatskih zagađivača kratkog vijeka (SLCF) i uvele klimatski osjetljive mjere protiv onečišćenja zraka. Sustav podataka o kvaliteti zraka nadogradit će se kako bi se omogućio prostorni prikaz svih podataka o kvaliteti zraka, emisijama i rezultatima modeliranja. Proširenje i modernizacija državne mreže omogućit će dobivanje relevantnih podataka o razinama i atmosferskim kretanjima pojedinih onečišćenja, što će nadalje u urbanim sredinama u kojima dolazi do prelazaka graničnih i ciljnih vrijednosti omogućiti donošenje učinkovitih mjera za poboljšanje kvalitete zraka. Projekt je sufinanciran iz OPKK, a Fond sudjeluje sa 15% sredstava.

Ova aktivnost većim dijelom financirat će se iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Postotak izvršenja ugovornih aktivnost | Uspostava Nacionalnog referentnog laboratorija obuhvaća rekonstrukciju i opremanje postojeće zgrade Laboratorija za motore i vozila FSB-a te nabava mjerne opreme edukacija osoblja i ishođenje potvrde o akreditaciji. | Postotak  | 20% | FZOEU | 100% | - | - |
| Postotak izvršenja ugovornih aktivnost | Proširenje i modernizacija državne mreže za trajno praćenje kvalitete zraka „ – AIRQ. | Postotak  | 80% | FZOEU | 100% | - | - |

## Potpora prilagodbi klimatskim promjenama (K200021)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200021 | 1.365.091,69 | 2.083.774,64 | 6.237.980 | 5.322.770 | 3.211.890 | 299,36 |

Na ovoj aktivnosti vodi se projekt „Modernizacija meteorološke motriteljske mreže u RH“ – METMONIC, čijom će se realizacijom unaprijediti praćenje vremena, klime i klimatskih promjena, te unaprijediti upozorenja na opasne vremenske prilike što će doprinijeti zaštiti ljudi i dobara kroz podršku sustavima prilagodbe na klimatske promjene i djelovanja u slučaju prirodnih nepogoda.

Potreba realizacije projekta METMONIC opravdana je i podržana kroz nacionalni dokument Strateški plan MZOE-a za razdoblje 2107.-2019. te kroz međunarodne obaveze RH na polju aktivnosti i izvještavanja o klimi i klimatskim promjenama. Nositelj projekta je DHMZ, projekt se sufinancira iz OPKK, a Fond sudjeluje sa 15% nacionalne komponente.

Tijekom 2020. započeta je provedba Shema za jačanje primijenjenih istraživanja za mjere prilagodbe klimatskim promjenama koja će rezultirati prijedlogom mjera za prilagodbu klimatskim promjenama. Projekte provode znanstveno-istraživačke institucije, a cilj je potaknuti, odnosno pojačati znanstvena istraživanja kako bi se bolje shvatila kompleksnost utjecaja klimatskih promjena. Rok za realizaciju projekata je konac 2023. godine.

U srpnju 2021. Fond je objavio Javni poziv za sufinanciranje radnih podloga za izradu Programa ublažavanja, prilagodbe klimatskim promjenama i zaštite ozonskog sloja ili radnih podloga za izradu Akcijskih planova energetski održivog razvitka i prilagodbe klimatskim promjenama (SECAP) i/ili Izvješća o njihovoj provedbi. U obvezi izrade ovog Programa su županije, Grad Zagreb i veliki gradovi, a SECAP-a potpisnici Sporazuma gradonačelnika.

Izrađeni dokumenti su podloga za prijavu na Javni poziv za sufinanciranje radova za provedbu mjera prilagodbe iz nacionalnih i lokalnih planskih i strateških dokumenata objavljenom u rujnu 2022. godine. Cilj ovog Javnog poziva je provedbom mjera povećati otpornost lokalne i regionalne zajednice prema klimatskim promjenama, odnosno smanjiti ranjivost prirodnih sustava i društva na negativne utjecaje klimatskih promjena te posljedično pridonijeti izgradnji zelene i klimatski neutralne Hrvatske. Također, dio koji se odnosi na sadnju stabala, grupe stabala i urbanih šuma na urbanim i periurbanim površinama doprinijet će provedbi Akcijskog plana Vlade Republike Hrvatske o sadnji dodatnih stabala za kompenzaciju emisija automobilskih turističkih posjeta Republici Hrvatskoj do 2030. godine.

Ova aktivnost većim dijelom financirat će se iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Postotak izvršenja ugovornih aktivnost | unaprijediti praćenje vremena, klime i klimatskih promjena, te unaprijediti upozorenja na opasne vremenske prilike  | Postotak  | 50% | FZOEU | 100% | - | - |
| Postotak izvršenja ugovornih aktivnost  | povećanje otpornosti prema prilagodbi klimatskim promjenama | Postotak  | 20% | FZOEU | 50% | 70% | 100% |
| Postotak izvršenja ugovornih aktivnost | Jačanje primijenjenih istraživanja za mjere prilagodbe klimatskim promjenama | Postotak  | 40% | FZOEU | 100% | - | - |

## Smanjenje emisija stakleničkih plinova u neenergetskim sektorima (K200022)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200022 | 0 | 0 | 530.890 | 0 | 0 |  |

U svibnju 2022. objavljen je Javni poziv za financiranje izrade projektne dokumentacije smanjenja stakleničkih plinova u industrijskim postrojenjima čiji je cilj pomoći operaterima postrojenja EU ETS i operaterima postrojenja koji su isključeni iz EU ETS-a koji ujedno provode mjere za postizanje ekvivalentnog doprinosa smanjenju emisija stakleničkih plinova kako bi im se omogućila izrada projektne dokumentacije potrebne za prijavu projekata za financiranje na različite EU fondove. Samo ulaganjem u nove tehnologije EU ETS postrojenja mogu dostići ili premašiti razine zadanih referentnih vrijednosti (*benchmarka*) nisko ugljične tranzicije. U 2023. godini planirana je isplata po svim preuzetim obvezama po Javnom pozivu.

Ova aktivnost većim dijelom financirat će se iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Broj uključenih industrijskih postrojenja  | izrada tehničke dokumentacija za prijavu za sufinanciranje radova iz EU fondova | Broj  | 0 | FZOEU | 6 | - | - |

## Ostali projekti sufinancirani sredstvima EU fondova (K200024)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200024 | 287.121,84 | 738.323,71 | 751.870 | 632.430 | 632.420 | 101,83 |

U sklopu ove aktivnosti provode se planirani radovi EU projekata Javne ustanove Šibensko- kninske županije „Priroda“, Javne ustanove Natura Sisačko-moslavačke županije, te u Nacionalnom parku Brijuni. Sukladno Sporazumu između Fonda i Ministarstva turizma i sporta, slijedom već započete suradnje na realizaciji EU projekata, Fond i Ministarstvo turizma i sporta nastavit će suradnju na projektima koji će se prijavljivati i financirati putem NPOO, programa nove financijske omotnice EU fondova i drugih EU izvora financiranja. U 2023. godini će biti završena izrada projektne dokumentacije za projekte odobrene po Javnom pozivu za financiranje izrade projektne dokumentacije za prijavu projekata za financiranje iz NPOO (JP EU-1/2022). Fond će u suradnji s MINGOR-om i Ministarstvom turizma i sporta u 2023. godini nastaviti aktivnosti projekta Smanji otpad od hrane. Kroz ovu aktivnost Fond će u 2023. godini sudjelovati u projektu Farming for Nature, kojeg provodi MINGOR. Također, u 2023. na ovoj je aktivnosti predviđen završetak aktivnosti izrade projektne dokumentacije za pilot projekt postrojenja za pripremu otpada za proizvodnju električne energije i vodika korištenjem solarne energije na lokaciji "Pržić" na otoku Cresu.

Ova aktivnost većim dijelom financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Broj sufinanciranihprojekata pripreme dokumentacije za prijavu na fondove EU (OPKK I NPOO) | Doprinos povećanju apsorpcije te kvalitetnom i učinkovitom korištenju sredstava NPOO, ESI fondova i drugih programa EU | Broj  |  3  | Izvješća korisnikaIzvješća nadležnih tijela (PT2 i PT1 i dr.) | 13  | 17 | 21  |
| Broj sufinanciranih EU projekata (nacionalne komponente) | Doprinos povećanju apsorpcije te kvalitetnom i učinkovitom korištenju sredstava NPOO, ESI fondova i drugih programa EU | Broj  | 3 | Izvješća korisnikaIzvješća nadležnih tijela (PT2 i PT1 i dr.) | 4  | 6  | 8  |

### 2002 PROGRAMI I PROJEKTI ENERGETSKE UČINKOVITOSTI

|  |  |  |  |  |  |  |
| --- | --- | --- | --- | --- | --- | --- |
| **Šifra programa** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| 2002 | 29.756.588,37 | 141.041.303,34 | 181.987.650 | 161.892.030 | 120.064.365 | 129,03 |

Energetska učinkovitost, energetski razvoj i gospodarenje energijom, nastavno na održivu politiku zaštite okoliša, jedna su od temeljnih odrednica klimatsko-energetske politike Europske unije kojom se potiče prijelaz na nisko-ugljično zeleno gospodarstvo i infrastrukturu, kao i odrednice za sigurniji, konkurentniji i održivi razvoj. Europska unija se nastoji preobraziti u pravedno i prosperitetno društvo s modernim, resursno učinkovitim i konkurentnim gospodarstvom u kojem 2050. godini neće biti neto emisija stakleničkih plinova i u kojem gospodarski rast nije povezan s upotrebom resursa.

Fond svoje djelovanje u području energetske učinkovitosti, obnovljivih izvora energije i gospodarenja energijom temelji i usklađuje sa Strategijom energetskog razvoja Republike Hrvatske do 2030. godine s pogledom na 2050. godinu, Zakonom o energetskoj učinkovitosti, Nacionalnim akcijskim planom energetske učinkovitosti za razdoblje od 2022. do 2024. godine, Zakonom o klimatskim promjenama i zaštiti ozonskog sloja te Planom korištenja financijskih sredstava dobivenih od prodaje emisijskih jedinica putem dražbi u Republici Hrvatskoj od 2021. do 2025. godine.

**Cilj:** Financiranjem programa i projekata energetske učinkovitosti Fond izravno doprinosi ostvarenju nacionalnih ciljeva određenih Zakonom o energetskoj učinkovitosti: okvirnom nacionalnom cilju povećanja energetske učinkovitosti do 2030. godine, obveznom kumulativnom cilju ušteda energije u neposrednoj potrošnji energije za razdoblje od 2021. do 2030. godine i ciljevima dugoročne strategije obnove nacionalnog fonda zgrada do 2050. godine.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Očekivane nove godišnje uštede energije | Uštede energije čije se ostvarenje očekuje kao rezultat provedbe mjera za poboljšanje energetske učinkovitosti, na način određen Pravilnikom o sustavu za praćenje, mjerenje i verifikaciju ušteda energije (NN 98/21, 30/22) | Petajoules (PJ) | 0,00 | Nacionalni akcijski plan energetske učinkovitosti za razdoblje od 2022. do 2024. godine | 0,08 | 0,08 | 0,08 |

**Provedba aktivnosti energetske učinkovitosti na lokalnoj i regionalnoj razini RH (A200004)**

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| A200004 | 816.659,59 | 620.346,41 | 1.393.590 | 4.180.760 | 530.890 | 224,65 |

Kroz ovu aktivnost ostvariti će se financiranje projekata kojima se potiče prelazak na nisko-ugljično zeleno gospodarstvo i infrastrukturu što uključuje projekte kojima se potiče energetski i ekonomski održivi razvoj gospodarstva u RH te projekti integracije tehnoloških rješenja za razvoj infrastrukture gradova i općina (pametna i održiva rješenja) čime se doprinosi cilju smanjenja emisija stakleničkih plinova.

Sredstva za provedbu aktivnosti osiguravaju se iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Postotak izvršenih projektnih aktivnosti | Sredstva za realizaciju projekta isplaćuju se po izvršenim projektnim aktivnostima sukladno dinamici utvrđenoj u ugovoru s korisnikom | Postotak  | 10% | Fond | 40% | 100% | - |

**Potpora provedbi klimatsko-energetske politike (A200005)**

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| A200005 | 106.443,69 | 120.313,23 | 66.360 | 0 | 0 | 55,16 |

Provedba klimatsko-energetske politike podrazumijeva aktivnosti kojima se unaprjeđuje zakonodavno-regulatorni i institucionalni okvir za provedbu nacionalne klimatsko-energetske politike, kao i pružanje stručne podrške pri izradi analitičkih podloga i studija kojima se osigurava ostvarenje ciljeva definiranih u nacionalnim programima i akcijskim planovima energetske učinkovitosti, obnovljivih izvora energije, gospodarenja energijom te nastavno zaštite okoliša.

Sredstva za provedbu aktivnosti osiguravaju se iz prihoda od naknada temeljem Zakona o Fondu za zaštitu okoliša i energetsku učinkovitost.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Postotak izvršenih aktivnosti izrade analitičkih podloga | Sredstva za realizaciju projekta isplaćuju se po izvršenim aktivnostima izrade analitičkih podloga sukladno dinamici utvrđenoj u ugovoru s izvršiteljem | Postotak  | 0 | Fond | 100% | - | - |

**Poticanje edukativnih i informacijskih aktivnosti u području energetske učinkovitosti (A200007)**

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| A200007 | 405.090,68 | 278.717,90 | 597.250 | 530.890 | 530.890 | 214,28 |

Sukladno Zaključku Vlade RH od 8. rujna 2022. u vezi s energetskom obnovom stambenih prostora na području Republike Hrvatske, Fond je zadužen za provedbu Programskih mjera za smanjenje posljedica energetske krize, koje uključuju sufinanciranje energetske obnove obiteljskih kuća i stambenih zgrada. Kako bi se građani pravodobno i kvalitetno pripremili za mogućnost sufinanciranja takvih projekata, Fond planira provesti nacionalne informativno-edukativne kampanje. Kampanje će uključivati oglašavanje u nacionalnim i lokalnim medijima, ali i ostale aktivnosti u sklopu kojih će se građanima pojasniti sve mjere energetske obnove za koje je moguće ostvariti sufinanciranje, prednosti njihove primjene te procedura za prijavu za sredstva. Sredstva za provedbu aktivnosti osiguravaju se iz prihoda od naknada temeljem Zakona o Fondu za zaštitu okoliša i energetsku učinkovitost.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Postotak izvršenih informativno-edukativnih aktivnosti | Sredstva za realizaciju kampanja isplaćuju se po izvršenim informativno-edukativnim aktivnostima sukladno dinamici utvrđenoj u ugovoru s izvršiteljima | Postotak  | 0 | Fond | 100% | - | - |

## Provedba programa energetske učinkovitosti u javnom sektoru i industriji (K200025)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200025 | 55.280,71 | 877.297,76 | 1.272.810 | 0 | 0 | 145,08 |

Fond će u 2023. godini osigurati nastavak sufinanciranja projekta „Ulaganje u mjere energetske učinkovitosti i ulaganje u promicanje energije iz obnovljivih izvora trgovačkog društva Dilj d.o.o.“.

Sredstva za provedbu ove aktivnosti osigurana su iz Modernizacijskog fonda sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Postotak izvršenih projektnih aktivnosti | Sredstva za realizaciju projekta isplaćuju se po izvršenim projektnim aktivnostima sukladno dinamici utvrđenoj u ugovoru s korisnikom | Postotak  | 41% | Fond | 100% | - | - |

## Poticanje korištenja obnovljivih izvora energije (K200027)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200027 | 4.315.478,34 | 8.627.208,18 | 13.781.925 | 36.618.225 | 26.624.195 | 159,75 |

Fond će u 2023. godini osigurati realizaciju projekata ugovorenih u prethodnim godinama te će nastaviti provoditi aktivnosti u cilju povećanja korištenja obnovljivih izvora energije kod građana. Prioriteti ulaganja Fonda u skladu su s mjerama definiranim u Planu korištenja financijskih sredstava dobivenih od prodaje emisijskih jedinica putem dražbi u Republici Hrvatskoj od 2021. do 2025. godine i u Izmjenama i dopunama Plana korištenja financijskih sredstava dobivenih od prodaje emisijskih jedinica putem dražbi u Republici Hrvatskoj od 2021. do 2025. godine.

Sukladno Zaključku Vlade RH u vezi s energetskom obnovom stambenih prostora na području Republike Hrvatske Fond će u 2023. godini raspisati javni poziv za energetsku obnovu obiteljskih kuća. Mjere koje će se poticati kroz ovu aktivnost su sunčani toplinski sustavi, kotlovi na sječku/pelete, dizalice topline i fotonaponski sustavi.

Ova aktivnost većim dijelom financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost i dijelom iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Broj prihvaćenih projekata za financiranje | Dodijeljena sredstva za financiranje projekata po provedenim dodjelama sredstava (javni pozivi/javni natječaji) | Broj  | 850 | Fond | 2350 | 10350 | 10350 |

## Poticanje održive gradnje (K200028)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200028 | 0 | 546.817,97 | 674.230 | 4.578.940 | 0 | 123,30 |

Fond će u 2023. godini provoditi projekte energetske obnove postojećih zgrada javne namjene sa svojstvom kulturnog dobra koji su ugovoreni u prethodnim godinama.

Ova aktivnost većim dijelom financirat će se iz prihoda ostvarenih temeljem Zakona o Fondu za zaštitu okoliša i energetsku učinkovitost i dijelom iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Postotak izvršenih projektnih aktivnosti | Sredstva za realizaciju projekta isplaćuju se po izvršenim projektnim aktivnostima sukladno dinamici utvrđenoj u ugovoru s korisnikom | Postotak  | 15% | Fond | 35% | 100% | - |

## Poticanje energetske učinkovitosti u prometu (K200030)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200030 | 9.170.871,06 | 11.696.396,58 | 8.829.585 | 4.479.390 | 0 | 75,49 |

Fond će u 2023. godini osigurati realizaciju projekata ugovorenih u prethodnim godinama. Radi se o realizaciji 800 projekata u području elektromobilnosti čime se doprinosi smanjenju emisija stakleničkih plinova te povećanju energetske učinkovitosti iskazane kao potrošnja primarne energije i neposredna potrošnja energije.

Sredstva za provedbu aktivnosti osiguravaju se iz prihoda od posebne naknade za okoliš radi nestavljanja biogoriva na tržište sukladno Zakonu o biogorivima za prijevoz i prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Postotak izvršenih projektnih aktivnosti | Sredstva za realizaciju projekta isplaćuju se po izvršenim projektnim aktivnostima sukladno dinamici utvrđenoj u ugovoru s korisnikom | Postotak izvršenja ugovora | 45% | Fond | 66% | 100 | - |

## Poticanje obrazovnih, istraživačkih i razvojnih aktivnosti u području energetske učinkovitosti (K200031)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200031 | 0 | 0 | 132.720 | 464.530 | 66.360 |  |

Fond će na ovoj aktivnosti sufinancirati projekte po Javnom natječaju za financiranje razvojno inovacijskih projekata u svrhu provedbe Europskog zelenog plana čiji je cilj potaknuti odnosno pojačati znanstvena istraživanja kako bi se bolje shvatila kompleksnost utjecaja klimatskih promjena i smanjio stupanj neizvjesnosti vezan uz učinke klimatskih promjena. Sredstva za provedbu aktivnosti osiguravaju se iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Broj prihvaćenih projekata za financiranje | Dodijeljena sredstva za financiranje projekata po provedenim dodjelama sredstava (javni pozivi/javni natječaji) | Broj  | 0 | Fond | 3 | 3 | 3 |

## Ostali projekti i programi EnU (K200032)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200032 | 0 | 0 | 1.411.440 | 9.690 | 0 |  |

Fond će u 2023. godini osigurati realizaciju projekata ugovorenih u prethodnoj godini. Radi se o realizaciji 50 projekata za izradu tehničke dokumentacije za ugradnju fotonaponskih elektrana za proizvodnju električne energije za vlastitu potrošnju u sektoru vodnih usluga te 5 projekata u području energetske učinkovitosti organizacija civilnog društva (udruga) čime se doprinosi smanjenja emisija stakleničkih plinova i povećanju udjela obnovljivih izvora energije u bruto neposrednoj potrošnji energije. Sredstva za provedbu aktivnosti osiguravaju se iz Darovnice Svjetske banke.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Postotak izvršenih projektnih aktivnosti | Sredstva za realizaciju projekta isplaćuju se po izvršenim projektnim aktivnostima sukladno dinamici utvrđenoj u ugovoru s korisnikom | Postotak  | 0% | Fond | 100% | - | - |

## Program obnove višestambenih zgrada – provedba (K200034)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200034 | 0 | 0 | 0 | 33.578.870 | 33.180.700 |  |

Fond će u 2023. godini sukladno točki 3. Zaključka Vlade RH u vezi s energetskom obnovom stambenih prostora na području Republike Hrvatske raspisati javni poziv za energetske obnove stambenih zgrada. Mjere energetske obnove koje će se poticati su toplinska izolacija vanjske ovojnice, sunčani toplinski sustavi, kotlovi na sječku/pelete, dizalice topline i fotonaponski sustavi. Sredstva za provedbu aktivnosti osiguravaju se iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Broj prihvaćenih projekata za financiranje | Dodijeljena sredstva za financiranje projekata po provedenim dodjelama sredstava (javni pozivi/javni natječaji) | Broj  | 0 | Zaključak Vlade RH u vezi s energetskom obnovom stambenih prostora na području Republike Hrvatske (NN 104/2022)  | 300 | 300 | 300 |

## Program obnove obiteljskih kuća (K200035)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200035 | 12.752.986,64 | 16.526.644,10 | 29.477.730 | 32.118.925 | 9.131.330 | 178,36 |

Fond će u 2023. godini osigurati realizaciju projekata ugovorenih u prethodnim godinama te će sukladno Zaključku Vlade RH u vezi s energetskom obnovom stambenih prostora na području Republike Hrvatske raspisati javni poziv za energetsku obnovu obiteljskih kuća. Mjere energetske obnove koje će se poticati su toplinska izolacija vanjske ovojnice, sunčani toplinski sustavi, kotlovi na sječku/pelete, dizalice topline i fotonaponski sustavi. Sredstva za provedbu aktivnosti osiguravaju se iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Postotak izvršenih projektnih aktivnosti | Sredstva za realizaciju projekta isplaćuju se po izvršenim projektnim aktivnostima sukladno dinamici utvrđenoj u ugovoru s korisnikom | Postotak  | 30% | Fond | 60% | 92% | 100% |

## Program nabave kondenzacijskih bojlera (K200038)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200038 | 2.124.476,44 | 2.123.564,93 | 2.124.750 | 331.810 | 0 | 100,06 |

Potresi koji su 2020. godine pogodili Grad Zagreb, Zagrebačku, Krapinsko-zagorsku, Sisačko-moslavačku i Karlovačku županiju prouzročili su otkazivanja mehaničke otpornosti i stabilnosti ne konstrukcijskih elementa zgrada poput dimnjaka koji su se urušili i/ili značajno oštetili, stoga je nužna sanacija oštećenih dimnjaka. Preporuka Ministarstva graditeljstva i prostornog uređenja je da se grade dimnjaci koji su prilagođeni kondenzacijskim bojlerima, a koji su prihvaćena tehnologija na nivou EU još od 2015. godine. Sredstva za provedbu aktivnosti osiguravaju se iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Postotak izvršenih projektnih aktivnosti | Sredstva za realizaciju projekta isplaćuju se po izvršenim projektnim aktivnostima sukladno dinamici utvrđenoj u ugovoru s korisnikom | Postotak  | 70% | Fond | 95% | 100% | - |

## Program suzbijanja energetskog siromaštva (K200040)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200040 | 0 | 99.623.996,28 | 59.725.260 | 0 | 0 | 59,95 |

Zaključkom Vlade RH Fond je zadužen osigurati sredstva u svrhu ublažavanja porasta cijene plina i sprečavanja izloženosti građana energetskom siromaštvu kako bi se smanjili daljnji inflatorni učinci na krajnje potrošače.

S time u svezi, a temeljem sklopljenog Sporazuma s MINGOR-om Fond uplaćuje sredstva u državni proračun kako bi se kućanstvima omogućilo pokrivanje trenutnih troškova stanovanja, a poslovnim subjektima daljnji nastavak poslovne aktivnosti. Sredstva za provedbu aktivnosti osiguravaju se iz prihoda od prodaje emisijskih jedinica stakleničkih plinova putem dražbe sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Udio isplaćenih sredstava u odnosu na ukupno planirani iznos | Udio isplaćenih sredstava u Državni proračun RH u korist MINGOR-a sukladno sklopljenom Sporazumu | Postotak | 0 | MINGOR | 100% | - | - |

## Modernizacijski fond - ulaganja za energetsko-klimatske ciljeve (K200043)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| K200043 | 0 | 0 | 62.500.000 | 45.000.000 | 50.000.000 |  |

Direktivom EU 2018/410 Europskog parlamenta i Vijeća od 14. ožujka 2018. o izmjeni Direktive 2003/87/EZ radi poboljšanja troškovno učinkovitih smanjenja emisija i ulaganje za niske emisije ugljika te Odluke (EU) 2015/1814 uspostavljen je Modernizacijski fond radi potpore ulaganjima u modernizaciju energetskog sustava i poboljšanje energetske učinkovitosti u deset država članica Europske unije, uključujući Republiku Hrvatsku.

Odredbom članka 103. Zakona o klimatskim promjenama i zaštiti ozonskog sloja između ostalog propisana je nadležnost MINGOR-a za provedbu aktivnosti Modernizacijskog fonda te da se financijska sredstva uplaćuju na poseban račun Fonda te da je Ministarstvo nadležno tijelo, a Fond provedbeno tijelo za aktivnosti vezane uz Program ulaganja Modernizacijskog fonda. Sredstva za provedbu aktivnosti osiguravaju se iz sredstava Modernizacijskog fonda sukladno Zakonu o klimatskim promjenama i zaštiti ozonskog sloja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Broj prihvaćenih projekata za financiranje | Dodijeljena sredstva za financiranje projekata po provedenim dodjelama sredstava (javni pozivi/javni natječaji) | Broj  | 1 | MINGOR | 21 | 52 | 72 |

###  2003 GOSPODARENJE S POSEBNIM KATEGORIJAMA OTPADA

|  |  |  |  |  |  |  |
| --- | --- | --- | --- | --- | --- | --- |
| **Šifra programa** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| 2003 | 115.333.097,54 | 132.291.459,29 | 124.047.355 | 129.681.425 | 132.607.965 | 100,31 |

Zakonom o gospodarenju otpadom propisane su mjere u svrhu zaštite okoliša i ljudskog zdravlja sprječavanjem ili smanjenjem nastanka otpada, smanjenjem negativnih učinaka nastanka otpada te gospodarenja otpadom, smanjenjem ukupnih učinaka uporabe sirovina poboljšanjem učinkovitosti uporabe sirovina  i povećanjem recikliranja i ponovnog korištenja reciklata što je nužno za prelazak na kružno gospodarstvo i osiguranje dugoročne konkurentnosti RH i EU.

**Cilj:** Zakon gospodarenju otpadom propisuje ciljeve gospodarenja otpadom radi poticanja prelaska na gospodarstvo koje je u većoj mjeri kružno i u kojem se što dulje zadržava vrijednost proizvoda, materijala i resursa, a stvaranje otpada se svodi na najmanju moguću mjeru.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Mogućnost sakupljanja posebnih kategorija otpada kojima upravlja Fond | Sustav gospodarenja posebnim kategorijama otpada kojima upravlja Fond, a za koje je uspostavljena proširena odgovornost proizvođača | tona | 277.776 | FZOEU | 264.230 | 269.340 | 274.450 |

##

## Gospodarenje s posebnim kategorijama otpada (A200008)

|  |  |  |  |  |  |  |
| --- | --- | --- | --- | --- | --- | --- |
| **Šifra aktivnosti** | **Izvršenje 2021.** | **Plan 2022.** | **Plan 2023.** | **Plan 2024.** | **Plan 2025.** | **Indeks 23./22.** |
| A200008 | 115.333.097,54 | 132.291.459,29 | 124.047.355 | 129.681.425 | 132.607.965 | 100,30 |

Zakonom o gospodarenju otpadom uređuje sustav gospodarenja otpadom, uključujući red prvenstva gospodarenja otpadom, načela, ciljeve i način gospodarenja otpadom. Ova aktivnost financirat će se iz prihoda s osnove naknada gospodarenja otpadom propisanih Zakonu o gospodarenju otpadom kojima se uređuje sustav gospodarenja posebnim kategorijama otpada.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost za 2023.** | **Ciljana vrijednost za 2024.** | **Ciljana vrijednost za 2025.** |
| Sakupljena otpadna vozila | Gospodarenje otpadnim vozilima obuhvaćena sustavom kojim upravlja Fond | tona | 36.679 | FZOEU | 34.000 | 36.000 | 38.000 |
| Sakupljene otpadne baterije i akumulatori | Gospodarenje otpadnim baterijama i akumulatorima obuhvaćenim sustavom kojim upravlja Fond | tona | 737 | FZOEU | 730 | 740 | 750 |
| Sakupljena otpadne električne i elektroničke opreme | Gospodarenje otpadnom električnom i elektroničkom opremom obuhvaćenim sustavom kojim upravlja Fond  | tona | 34.905 | FZOEU | 33.000 | 34.000 | 35.000 |
| Sakupljena otpadna ambalaža | Gospodarenje otpadnom ambalažom obuhvaćenom sustavom kojim upravlja Fond | tona | 171.681 | FZOEU | 165.000 | 166.000 | 167.000 |
| Sakupljene otpadne gume | Gospodarenje otpadnim gumama obuhvaćenim sustavom kojim upravlja Fond | tona | 26.022 | FZOEU | 24.000 | 25.000 | 26.000 |
| Sakupljena otpada ulja | Gospodarenje otpadnim uljima obuhvaćenim sustavom kojim upravlja Fond | tona | 7.752 | FZOEU | 7.500 | 7.600 | 7.700 |